PIIBEL ARMSAKS
Tänane tähendamissõna räägib meeleparandusest.
Nüüd ma küsin sinult, hea vaataja,
kas sina oled meelt parandanud?
Olukord, milles Jeesus rääkis tähendamissõna kadunud lambast,
oli eriline. Teda nimelt kritiseeriti
patustega söömise pärast.
Variserid küll elasid patuste hulgas, aga nad ei läinud
nendega kloostrisse samal ajal. Nad soovisid olla soolaks
ja valguseks maailmas, aga nad jälgisid hoolikalt seda,
et nad ei sööks koos patustega.
Kuna ühine söömaaeg oli tol ajal sõpruse märk.
Sel ajal jagati head ja pahad.
Saadakse teise pattudest osa, kui süüakse koos.
Seetõttu söödi vaid koos sõpradega.
Kui süüa koos patustega, siis võis rüvetatud toit suhu minna.
Eriti kui oleks söödud koos roomlastega.
Seetõttu Jeesust kritiseeriti.
Loen nüüd loo tausta Lk 15.
"Aga kõik tölnerid ja patused lähenesid Jeesusele teda kuulama.
Ja variserid ja kirjatundjad nurisesid, öeldes:
"Tema võtab vastu patuseid ja sööb koos nendega!"
Siis tuleb tähendamissõna.
"Siis ta rääkis neile selle tähendamissõna:
"Missugune inimene teie seast, kui tal on sada lammast
ja ta ühe neist kaotab, ei jäta neid 99 kõrbe
ega lähe kadunule järele, kuni ta tema leiab?
Ja kui ta on tema leidnud, siis ta võtab tema rõõmuga
oma õlgadele ja kutsub koju jõudes kokku sõbrad ja naabrid,
öeldes neile: "Rõõmustage koos minuga, sest ma olen leidnud
oma kadunud lamba!" Ma ütlen teile, nõnda on taevas
ühe meeltparandanud patuse pärast rohkem rõõmu kui 99 õige pärast,
kellele ei ole vaja meeleparandust." Milline loom on lammas?
Siin räägitakse kadunud lambast.
Paljud meist, vast kõik, on näinud lambaid maakodus.
Lammas on selline loom, kes ei saa ise hakkama.
Vabana looduses ta sureb. Lammas vajab karjast.
Tal ei ole head haistmismeelt, et leiaks teed koju.
Nägemine on kehv, aga kuulmine on tal hea.
Kui lammas eksib, siis satub ta paanikasse:
jookseb niikaua kui suudab ja siis peidab end auku või koopasse
ning on seal vaikselt ja vabisedes.
Sellist looma on väga raske leida.
Lammas võib seal veidi määgida,
kuid mitte nii kõvasti, et teda leitaks.
Nüüd ütleb Jeesus,
et nii nagu lammas võib ka inimene eksida.
Inimene võib olla kadunud lammas.
Me pääseme Jumala karja, kui meid ristitakse Jumala lapseks.
Aga kui mitmed lahkuvad sealt karjast ja eksivad.
Eksimine tähendab lamba puhul seda,
et ta jõuab karjase hääle kuuldekaugusest välja.
Jeesus ütles ühes teises kohas:
"Minu lambad kuulevad minu häält."
Lammas otsib vaid rohtu. Vaatab üht rohelist tutti ja teist.
Läheb eemale ja äkitselt mõistab,
et ta ei kuule enam karjase häält.
Just nii võib meiega, inimestega, juhtuda.
Sõber, kui palju kuuled sina Karjase häält?
Kas kuuled seda iga päev?
Kas Piibli sõnum on igas sinu päevas?
Või on nii, et oled pikka aega,
isegi aastaid, olnud ilma Sõnata?
Ei ole kuulnud Karjase häält.
Siis oled sa eksinud.
Kindlasti on meil armsaid, armsaid sõpru ja sugulasi,
lapsi ja lapselapsi, kes on eksinud.
Neid on juhatatud Jumala karja,
aga nad ei soovinud seal püsida.
Maailm meelitas eemale.
Sellepärast on tähendamissõna kadunud lambast igaühele meist
tähtis ja ajakohane.
Kui rääkida lambast, siis tuleb rääkida ja karjasest.
Jeesus räägib karjasest, kes läks otsima seda üht kadunut.
Isik, kellel on 100 lammast, on üpris rikas.
Mongoolias käies püüdsin teada saada,
kui palju lambaid on Mongoolia kõige rikkamal lambapidajal.
Nad vastasid, et tuhandeid.
Ka 100 lamba omanik on rikas isik ja ka me võime mõtelda,
et ta jätab selle ühe, mõeldes, et talle jääb alles 99?
Eriti, kui selle ühe otsimine on ohtlik ja võtab aega.
Aga mõtle, kui sinu laps oleks eksinud.
Sa ei unusta kunagi seda last.
Sa otsiksid teda igalt poolt, et teda leida.
Sellel karjasel on sama suhe selle lambaga.
Ta tunneb seda lammast nimepidi.
Ta armastab teda ja läheb teda otsima.
Otsimine võib kesta päevi.
Ta võib isegi ööbida seal taeva all mistahes ilmaga.
Ta otsib ja hüüab.
Lammas ei tee midagi muud, kui määgib kaljupraos ehk nutab.
Selle tähendamissõna rõõmusõnum on see,
et kui sina oled ära eksinud Jeesuse karjast,
siis Jeesus on kuulnud sinu nutuhäält.
Ta otsib seni, kuni leiab.
Selles tähendamissõnas öeldakse, et ta otsib, kuni ta tema leiab.
Küll see maailm paneb meid nutma ja me eksime karjast
ning sama juhtub ka meie armsamatega,
nendele mustadele lammastele, kelle pärast me nii palju muretseme.
Nutt tuleb, aga Jeesus kuuleb seda nutuhäält.
Siis öeldakse, et kui karjane leiab lamba,
siis tõstab ta tema rõõmuga oma õlgadele ja kannab koju.
Kas teate, et lammas kaalub umbes 40 kilo?
Kujutage ette, et olete kusagil mäejalamil
ja kannate 40-kilost looma õlgadel.
Lammas pole koostööaldis,
vaid vastupidiselt võib seal tõrkuda ja taguda.
Kodureis on raske,
aga karjane on õnnelik. Ta on leidnud selle lamba.
Siis ütleb Jeesus,
et taevas on ühe meeltparandanud patuse pärast rohkem rõõmu
kui 99 õige pärast, kellele ei ole vaja meeleparandust.
See on tähendamissõna meeleparandusest.
Kes siin parandab meelt?
Lammas ei tee muud, kui määgib.
Meeleparanduse sõna "metanoia"
tähendab meele muutust, sellist täispööret.
See, kuidas lamba elu muutub meeleparanduse mõjul,
see juhtub siis, kui karjane tõstab ta oma õlgadele
ja kannab koju. Karjane muudab tema elu paremaks.
Meeleparandus on tegelikult karjase poolt leidmisega nõustumine.
Sina, kes mõtled, kas olen meelt parandanud,
siis meenuta, et meeleparandus
on karjase kojukutse vastuvõtmine.
Sa oled nõus sellega,
et Jeesus tõstab sind õlgadele ja kannab koju.
See on rõõmusõnum neile, kes muretsevad armsate pärast.
Me mõtleme tihti, et peame end kokku võtma ja oma elu muutma.
Muutuma kellekski teiseks.
See tähendamissõna räägib,
et Jeesus otsib, Jeesus tõstab üles ja Jeesus tervendab.
Kes on need 99, kes ei vaja meeleparandust?
Imeline on see, et tähendamissõna alguses
olid need 99 kõrbes ja veel tähendamissõna lõpus
on nad kõrbes. Nad ei tule peole.
Ainus, kes pääseb peole, on karjase õlgadel olev lammas.
Ma usun, et Jeesus viitab siin Jesaja sõnadele:
"Me kõik eksisime nagu lambad".
Siia maailma sünnitakse nii, et ollakse valmis ära eksima.
Need 99 ehk enamus mõtlevad nii, et siin pole häda midagi.
Mina ei ole eksinud, kõik teised on ju ka siin.
Aga tegelikult nad ongi eksinud.
Nad ei pääse peole.
Lõppude lõpuks pääsetakse taevasse rõõmu vaid Jeesuse õlgadel.
Tema kannab koju.
Ütlesin esimese tähendamissõna juures,
et kõikides tähendamissõnades on saladus.
Seda tähendamissõna ei saa mõista, kui ei näe selle taga olevat saladust.
Saladus on ikka Jeesuse rist.
Selles tähendamissõnas on see rist selline:
Jeesus ise sai lambaks.
Jumala Tall, kes võtab ära maailma patud.
Ta samastus lambaga nii palju, et Ta ise sai lambaks.
Jesajas öeldakse:
"Me kõik eksisime nagu lambad,...
aga Issand laskis meie kõigi süüteod tulla Tema peale."
Ta oli nagu tall, keda viiakse tappa.
Jeesus koges kõrbes eksinud lamba olukorda meie asemel.
Ketsemani aias tundis ta hirmu täpselt samamoodi,
nagu lammas tunneb hirmu eksinuna.
Ristil oli Jeesus Jumala hääle kuuldeulatusest väljas.
Ta oli täielikult eksinud.
Jeesus-Talle ei kantud koju, vaid just vastupidi,
Tema õlgadele pandi eksinud lamba raskus,
mis on täpselt sama, mis risti raskus.
Sinu pattude raskus.
Seetõttu saab Jeesus täna sind kanda tagasi koju.
Lisainfo: www.ilosanomapiiri.fi
Tõlge: Merle Sibola